**DRŽAVNI UNIVERZITET U NOVOM PAZARU**

**Departman za tehničke nauke**

**Softversko inženjerstvo**



**Predmet: Softversko inženjerstvo**

**Tema: Unajmljivanje obavljača poslova**

**Tim: Mentor:**

**Anes Hujević Doc. Dr Edis Mekić Hamza Muric Prof. Dr. Edin Dolićanin  
 Aldina Avdić, dipl. Inž**

# PREDLOG PROJEKTA

DOER je online portal koji omogućava i olakšava ljudima da unajme nekog ko će za njih odraditi neki posao.

## OPIS PROJEKTNOG ZADATKA

Unajmljivanje osoba koje će raditi poslove će se izvršavati online putem našeg web portala gde će moći da se izabere tip usluge i jedna ili više ponuđenih osoba koje će odraditi Vaš zadatak. Korisnici naših usluga će svoj zahtev precizirati pomoću datih kategorija koje će biti generisane na osnovu tipova usluga koje obavljači poslova nude. Osim ponuđenih tipova usluga, korisnik će moći da specificira svoj zahtev pomoću kratkog opisa svog specifičnog zadatka. Svaki od korisnika usluga će imati svoj nalog pomoću kojeg će moći da čuva informacije o tome ko su mu omiljeni obavljači poslova. Takođe, čuvaće se podaci o istoriji unajmljivanja osoba za obavljanje poslova kao i informacije o tome koji su to poslovi bili. Korisnik će imati opcije da izmeni informacije o profilu, da izbriše istoriju usluga i da izmeni listu omiljenih DOER-a. DOER-i su takođe korisnici web portala, s’ tim što će imati dodatne opcije gde će moći da navedu kojim tipom usluga se bave. Imaće posebnu stranicu gde će moći da vide tražene usluge i konkurišu za obavljanje istih. Moći će da primaju obaveštenja o pojavljivanju poslova u nekoj od njihovih kategorija. Svaki DOER će imati prosečnu ocenu koja se formira na osnovu ocena dobijenih od strane korisnika koji zahtevaju usluge. DOER-i će moći da biraju jedan od ponuđenih planova mesečne pretplate koji će mu određivati broj poslova za koje može da konkuriše u jednom mesecu. Dodatnim plaćanjem, DOER će moći da promoviše svoj profil tako da u listi DOER-a za poslove za koje on konkuriše ima prioritet. Takođe, student će imati popust pri prijavljivanju za posao DOER-a. Postojaće i poseban tip korisnika koji će biti administratori kojij će imati mogućnosti da verifikuju nalog DOER-a, izbrišu neprikladne zahteve za poslove, vrše izmenu kategorija i izbrišu naloge koji krše pravila korišćenja web portala.

## DOSEG PROBLEMA KOJI ĆE BITI REŠAVAN

Tim će rešavati sledeće probleme:

* DOER web portal zahteva logovanje od strane svih korisnika, gde će na osnovu tipa naloga davati određene privilegije korisnicima.
* Registracija korisnika koji zahteva usluge će se vršiti putem google naloga ili email-om i lozinkom uz dodatne informacije kao što su adresa i grad, datum rođenja (koji se ne mora prikazivati javno), ime, prezime i pol.
* Logovanje se vrši unosom korisničkog imena ili e-maila i lozinke kao i logovanje putem google naloga.
* Registracija DOER-a se vrši kao i za standardnog korisnika s’ tim što registracija pomoću google naloga nije omogućena. Profil DOER-a mora biti verifikovan od strane nekog od administratora.
* DOER-i će imati prosečnu ocenu kvaliteta svojih usluga.
* DOER-i će moći da biraju posao iz liste trenutnih zahtevanih usluga.
* Svi korisnici će imati mogućnost izmene podataka o svom profilu.
* Korisnici koji zahtevaju uslugu će moći da daju svoju fizičku lokaciju preko GPS-a ili mogu navesti svoju željenu adresu na koju će DOER doći.
* Korisnici će moći da deaktiviraju profile kao i da izbrišu podatke o istoriji traženih usluga.
* Korisnici će moći da prijave sumnjive zahteve i korisnike.

Tim neće rešavati sledeće probleme:

* Naš tim neće garantovati dolazak DOER-a niti izvršenje usluga od strane DOER-a.
* Naš tim neće garantovati da će usluge biti u skladu sa zakonom, ali će se potruditi da ukloni sumnjive zahteve i korisnike.
* DOER nema garanciju isplate od strane zahtevaoca usluge. Plaćanje usluge je dogovor između zahtevaoca usluge i DOER-a.
* Ne garantujemo korektnost zahteva u smislu ostvarivosti i ozbiljnosti zahtevaoca usluga.

## KORISNICI SISTEMA

Korisnici sistema su:

* Administrator
* Zahtevaoc usluga
* Izvršitelj usluga (DOER)

## OBJAŠNJENJE KORISNIKA SISTEMA

Administrator - Korisnik koji ima mogućnost da uklanja zahteve i korisnike, da verifikuje naloge DOER-a i da ima detaljan pregled svih korisnika kao i njihove podatke.

Zahtevaoc usluga – Korisnik koji ima mogućnost da izda zahtev za neki posao, izmeni informacije o svom profilu, da vidi listu dostupnih DOER-a, da oceni DOER-a, da doda DOER-a u svoju listu favorita, da ima mogućnost pregleda i brisanja istorije svojih zahteva. Moći će i da vrše pretragu dostupnih DOER-a po kategorijama i korisničkim imenima. Imaće mogućnost dodavanje poruke uz zahtev koja ga bliže opisuje.

Izvršitelj usluga (DOER) – Korisnik koji ima mogućnost da se prijavi za izvršavanje nekog od ponuđenih poslova, pregled ocene svog profila, promeni status dostupnosti svog profila, da otkaže posao za koji se prijavio, da navede kategorije poslova koje obavlja, da se prijavi za posao koji nije u njegovoj kategoriji. Moći će i da vrše pretragu poslova po kategorijama i da vide listu poslova koji nisu u njihovim odabranim kategorijama. Imaće mogućnost pregleda svih informacija vezanih za zahtev koji žele odraditi, kao i slanja povratne poruke zahtevaocu usluga u vezi ponuđenog posla.

# TIM I SASTAV TIMA

U aktivnostima našeg tima Ikigai učestvuju dva člana:

* Anes Hujević i
* Hamza Murić

## OSNOVNI CILJ TIMA

* Definisanje zadataka i njihovo organizovanje u faze potrebne za implementaciju
* Pravljenje uspešnog proizvoda
* Učenje novih veština u programiranju za rad na razvoju softvera
* Učenje novih veština u pisanju dokumentacije za rad na razvoju softvera
* Upoznavanje sa različitim tehnikama za rad sa timom
* Učenje novih veština komunikacija
* Savladati menadžerske veštine i rukovođenje timom

## IZBOR VOĐE

Za vođu našeg tima smo izabrali Hamzu Murića jer je uvideo potrebu ljudi za pomoćnicima u poslovima koje nisu u mogućnosti odraditi ili za njih nemaju dovoljno vremena.

## RAD TIMA

Tim će se redovno sastajati vikendom počev od 13h do 18h uz dogovorene pauze.  
U slučaju odsustva jednog od člana tima, drugi član je dužan da postavi svoj rad na platformi GitHub kao i da odrađeni deo posla zabeleži u Project Manager, gde će član koji je bio odsutan biti u toku sa izradom aplikacije.

Komunikacija će se odvijati putem aplikacija „Slack“, „Trello“, „Whatsapp“ kao i uživo gde će biti definisani dnevni, nedeljni i mesečni zadaci za svakog od članova tima. Dok bi se razmena koda vršila preko GitHub-a.

Za rešavanje konkretnih problema i donošenja glavnih odluka komunikacija će se vršiti u vidu sastanaka između članova tima i konsultacija sa profesorima i asistentom.

Sadrzaj

[1. PREDLOG PROJEKTA 2](#_Toc529376306)

[1.1 OPIS PROJEKTNOG ZADATKA 2](#_Toc529376307)

[1.2 DOSEG PROBLEMA KOJI ĆE BITI REŠAVAN 3](#_Toc529376308)

[1.3 KORISNICI SISTEMA 4](#_Toc529376309)

[1.4 OBJAŠNJENJE KORISNIKA SISTEMA 4](#_Toc529376310)

[2. TIM I SASTAV TIMA 5](#_Toc529376311)

[2.1 OSNOVNI CILJ TIMA 5](#_Toc529376312)

[2.2 IZBOR VOĐE 5](#_Toc529376313)

[2.3 RAD TIMA 6](#_Toc529376314)